ಇಂಗ್ಲೆಂಡ್ನಲ್ಲಿ ಟೀಮ್ ಇಂಡಿಯಾ ಬ್ಯಾಟ್ಸ್ಮನ್ಗಳಿಗೆ ವೇಗಿ ವ್ಯಾಗ್ನರ್ ಟೆಸ್ಟ್..! ನ್ಯೂಜಿಲೆಂಡ್ ತಂಡದ ಪ್ರಮುಖ ಅಸ್ತ್ರದ ಹೆಸರೇ, ನೇಲ್ ವ್ಯಾಗ್ನರ್. ಈತನ ಡೆಡ್ಲಿ ಬೌನ್ಸರ್, ಅಟ್ಯಾಕಿಂಗ್ ಬೌಲಿಂಗ್ಗೆ, ಎಂಥಹ ಬ್ಯಾಟ್ಸ್ಮನ್ ಕೂಡ ಫೇಸ್ ಮಾಡೋಕೆ ಕಷ್ಟಪಡ್ತಾರೆ. ಅದಕ್ಕೆ ಬೆಸ್ಟ್ ಎಕ್ಸಾಂಪಲ್, ಕಳೆದ ವರ್ಷ ಜನವರಿಯಲ್ಲಿ ಆಸ್ಟ್ರೇಲಿಯಾ ವಿರುದ್ಧ ನಡೆದ ಟೆಸ್ಟ್ ಸರಣಿ. ನೇಲ್ ವ್ಯಾಗ್ನರ್ ಬೌಲಿಂಗ್ನಲ್ಲಿ ಆಸಿಸ್ ಆಟಗಾರರು ತತ್ತರಿಸಿದ್ದು ಹೇಗೆ ಅಂತ.!! ಈ ಪಂದ್ಯದಲ್ಲಿ ಆಸೀಸ್ನ ಗ್ರೇಟ್ ಬ್ಯಾಟ್ಸ್ಮನ್ಗಳು, ಪ್ರತಿಯೊಂದು ಎಸೆತವನ್ನು ಎದುರಿಸಲು ಕಂಗಾಲಾಗಿ ಹೋದ್ರು. ಬೌನ್ಸರ್ಗಳನ್ನ ಎದುರಿಸಲಾಗದೇ ಕಣ್ಣು, ಕಣ್ಣು ಬಿಟ್ಟು ನೋಡಿದ್ರು. ವ್ಯಾಗ್ನರ್ನಿಂದ ಟೀಮ್ ಇಂಡಿಯಾಕ್ಕೆ ಎದುರಾಗಿದೆ ಕಂಟಕ..! ಯೆಸ್..!! ಕಿವೀಸ್ನ ನೇಲ್ ವ್ಯಾಗ್ನರ್ನಿಂದ ಟೀಮ್ ಇಂಡಿಯಾ ಆಟಗಾರರಿಗೆ ಕಂಟಕ ಶುರುವಾಗಿದೆ. ವ್ಯಾಗ್ನರ್ನಿಂದ ಟೀಮ್ ಇಂಡಿಯಾಕ್ಕೆ ಕಂಟಕವೇನಿದೆ ಅನ್ನೋ ಪ್ರಶ್ನೆ ನಿಮ್ಮಲ್ಲಿ ಕಾಡಬಹುದು. ಆದರೆ ನಿಮ್ಮ ಪ್ರಶ್ನೆಗೆ ಉತ್ತರ, ಇಲ್ಲಿದೆ ನೋಡಿ..! ಜೂನ್ 18ರಂದು ವಿಶ್ವ ಟೆಸ್ಟ್ ಚಾಂಪಿಯನ್ಶಿಪ್ ಫೈನಲ್ನಲ್ಲಿ, ನ್ಯೂಜಿಲೆಂಡ್ ತಂಡವನ್ನ ಎದುರಿಸೋಕೆ ಭಾರತ ಸಿದ್ಧವಾಗಿದೆ. ಇಂಗ್ಲೆಂಡ್ ಪಿಚ್ಗಳಲ್ಲಿ ಹೆಚ್ಚಾಗಿ ಮುಗ್ಗರಿಸಿರುವ ವಿರಾಟ್ ಕೊಹ್ಲಿ ಪಡೆಗೆ, ಟೆಸ್ಟ್ ಚಾಂಪಿಯನ್ಶಿಪ್ ಫೈನಲ್ ಪಂದ್ಯದಲ್ಲಿ ರಿಯಲ್ ಟೆಸ್ಟಿಂಗ್ ಟೈಮ್ ಅಂದರೂ ತಪ್ಪಾಗಲ್ಲ..! ಬೌನ್ಸಿ ಪಿಚ್ ಅಂದ್ರೆ ಭಾರತದ ಆಟಗಾರರಿಗೆ ಕಬ್ಬಿಣದ ಕಡಲೆ..! ವಿಶ್ವ ಟೆಸ್ಟ್ ಕ್ರಿಕೆಟ್ಗೆ ಅಧಿಪತಿ ಟೀಮ್ ಇಂಡಿಯಾ. ಸತತ 5 ವರ್ಷಗಳಿಂದ ಟೆಸ್ಟ್ ಕ್ರಿಕೆಟ್ನಲ್ಲಿ ನಂಬರ್ಒನ್ ಸ್ಥಾನದಲ್ಲಿರುವ ಭಾರತ, ತವರಿನ ಪಿಚ್ಗಳಲ್ಲಿ ಅಬ್ಬರಿಸಿ ಬೊಬ್ಬರಿಸುತ್ತದೆ. ಆದರೆ ವಿದೇಶಿ ಪಿಚ್ಗಳಲ್ಲಿ ಟಾಪ್ ಆರ್ಡರ್ ಬ್ಯಾಟ್ಸ್ಮನ್ಗಳ ಪರ್ಫಾಮೆನ್ಸ್ ಮಾತ್ರ, ಅಷ್ಟಕಷ್ಟೆ. ಅದರಲ್ಲೂ ಇಂಗ್ಲೆಂಡ್ನಂತಹ ಬೌನ್ಸಿ ಪಿಚ್ಗಳಂತೂ, ಟೀಮ್ ಇಂಡಿಯಾ ಬ್ಯಾಟ್ಸ್ಮನ್ಗಳಿಗೆ ಕಬ್ಬಿಣದ ಕಡಲೆಯಾಗಿ ಮಾರ್ಪಟ್ಟಿವೆ. ಹೀಗಾಗಿ ಬೌನ್ಸಿ ಪಿಚ್ಗಳಲ್ಲಿ ರನ್ ಗಳಿಸೋಕೆ ಪರದಾಡುವ ಕೊಹ್ಲಿ ಬಾಯ್ಸ್, ವ್ಯಾಗ್ನರ್ ಬೌಲಿಂಗ್ ಹೇಗೆ ಫೇಸ್ ಮಾಡ್ತಾರೆ ಅನ್ನೋ ಪ್ರಶ್ನೆ ಹುಟ್ಟು ಹಾಕಿದೆ. ಭಾರತದ ಆಟಗಾರರಿಗೆ ಎಚ್ಚರಿಕೆಯ ಸಂದೇಶ ರವಾನೆ..! ಬೌನ್ಸಿ ಟ್ರ್ಯಾಕ್ನಲ್ಲಿ ಸಖತ್ ಪ್ರದರ್ಶನ ತೋರುವ ವ್ಯಾಗ್ನರ್, ಭಾರತದ ಬ್ಯಾಟ್ಸ್ಮನ್ಗಳ ನಿದ್ದೆಗೆಡಿಸಿದೆ. ಬೌನ್ಸಿ ಪಿಚ್ಗಳಲ್ಲಿ ಸರಳ ಮತ್ತು ಸುಲಭವಾಗಿ ಬ್ಯಾಟ್ಸ್ಮನ್ಗಳನ್ನ ಖೆಡ್ಡಾಕ್ಕೆ ಕೆಡವುದರಲ್ಲಿ ನಿಸ್ಸೀಮರಾಗಿರುವ ವ್ಯಾಗ್ನರ್, ಟೀಮ್ ಇಂಡಿಯಾ ವೀಕ್ನೆಸ್ ಅನ್ನೇ ಲಾಭ ಮಾಡಿಕೊಳ್ಳಲು ಮುಂದಾಗಿದ್ದಾರೆ. ಇದು ಕಿವೀಸ್ಗೆ ಬಿಗ್ ಪ್ಲಸ್ಪಾಯಿಂಟ್ ಆಗಿದೆ. ಹೀಗಾಗಿ ವ್ಯಾಗ್ನರ್ ಬೌಲಿಂಗ್ ಫೇಸ್ ಮಾಡುವಾಗ ಭಾರತದ ಬ್ಯಾಟ್ಸ್ಮನ್ಗಳು ಎಚ್ಚರಿಕೆಯ ಹೆಜ್ಜೆ ಇಟ್ಟರೆ ಒಳ್ಳೆಯದು. ಬೌನ್ಸಿ ಟ್ರ್ಯಾಕ್ನಲ್ಲಿ ವ್ಯಾಗ್ನರ್ ಪ್ರದರ್ಶನ ಪಂದ್ಯ 35 ವಿಕೆಟ್ 157 ಎಕಾನಮಿ 3.22 ವ್ಯಾಗ್ನರ್ ದರ್ಬಾರ್ ಮುಂದೆ ಮಂಕಾಗುತ್ತಾ ಟೀಮ್ ಇಂಡಿಯಾ..? ಡೆಡ್ಲಿ ಬೌನ್ಸಿ ಪಿಚ್ಗಳಲ್ಲಿ ಡೇಂಜರಸ್ ಬೌಲಿಂಗ್ನಿಂದ ಗಮನ ಸೆಳೆದಿರುವ ಈ ವಿಶ್ವ ಶ್ರೇಷ್ಠ ಬೌಲರ್, ಇಂಗ್ಲೆಂಡ್ನಲ್ಲೂ ದರ್ಬಾರ್ ಮಾಡೋಕೆ ಮತ್ತಷ್ಟು ಸಿದ್ಧತೆ ನಡೆಸಿದ್ದಾರೆ. ಈಗಾಗಲೇ ವಿರಾಟ್ ಕೊಹ್ಲಿ, ರೋಹಿತ್ ಶರ್ಮಾ, ಚೇತೇಶ್ವರಾ ಪೂಜಾರ ಮತ್ತು ಅಜಿಂಕ್ಯಾ ರಹಾನೆ, ಬೌನ್ಸಿ ಪಿಚ್ಗಳಲ್ಲಿ ರನ್ಗಾಗಿ ತಡಕಾಡಿರೋದೇ ಹೆಚ್ಚು. ಹೀಗಾಗಿ ಪಿಚ್ಗಳ ಬಗ್ಗೆ ಸ್ಟಡಿ ಮಾಡೋದು ಅನಿವಾರ್ಯ..! ಇಂಗ್ಲೆಂಡ್ ನೆಲದಲ್ಲಿ ಭಾರತ ಪ್ರದರ್ಶನ ಸರಣಿ 18 ಸೋಲು 14 ಗೆಲುವು 03 ಡ್ರಾ 01 ಕೇವಲ ಭಾರತದ ಪಿಚ್ಗಳಲಷ್ಟೇ ಕಿಂಗ್ ಆಗಿ ಮೆರೆಯುವ ಟೀಮ್ ಇಂಡಿಯಾ ಸ್ಟಾರ್ಸ್ಗೆ ಇದೀಗ ಅಗ್ನಿ ಪರೀಕ್ಷೆ ಎದುರಾಗಿದೆ. ಒಟ್ನಲ್ಲಿ ಬೌನ್ಸಿ ಪಿಚ್ಗಳಲ್ಲಿ ಪರದಾಡೋ ಟೀಮ್ ಇಂಡಿಯಾ ಬ್ಯಾಟ್ಸ್ಮನ್ಗಳು, ಡೆಡ್ಲಿ ಬೌಲರ್ ನೇಲ್ ವ್ಯಾಗ್ನರ್ ಬೌಲ್ಗಳನ್ನ ಯಾವ ರೀತಿ ಎದುರಿಸುತ್ತಾರೆ ಅನ್ನೋದನ್ನ ಕಾದುನೋದಬೇಕಿದೆ.